
 1  Võistluse määrang ja korraldaja
 1.1  „MudEST offroad 2026“ korraldab MTÜ MudEST Motosport  16-18.10.2026,    mille raames toimub „MudEST Seiklus 2026“ (edaspidi „võistlus“) Alutaguse Tervisespordikeskuses.
 1.2  Võistluse ametlikud infokandjad on: 
1.2.1 	www.offroad.ee ,
1.2.2 	https://roadbookrally.com/event/G3LWJ/mudest-offroad-2026/information 
1.2.3 	võistluskeskuses infotahvlil, digitaalsel infotahvlil Sportity rakenduses või võistlejate koosolekul selgitatu.
 1.3  Võistlus toimub järgmistes klassides: TR-0, TURIST, ATV Turist, UTV, ENDURO ja Enduro Adventure
 1.4  Võistluse ametnikud:
 1.4.1  Võistluse peakorraldaja: Joonas Oja 56246335, mudestoffroad@gmail.com 
 1.4.2  Võistluse peakohtunik: Tarvo Klaasimäe 56575511
 1.4.3  Rajameister: Tarvo Klaasimäe, Joonas Oja
 1.4.4  Ajamõõt ja tulemused: www.roadbookrally.com 
 1.4.5  Tehnilise komisjoni esimees: Veiko Varik 5232468
 1.4.6  Sekretariaat: Annika Treu 5548304
 2  Võistluse programm
 2.1  21.09.2026 avaldatakse seikluse juhend ja algab registreerimine aadressil: https://roadbookrally.com/event/G3LWJ/mudest-offroad-2026/information 
 2.2  13.10.2026 kell 23:59 lõpeb registreerimine interneti keskkonnas 
 2.3  16.10.2026 kell 15:00 - 19:00 mandaat ja TÜV(eelisjärjekord sportklassidel) 
 2.4  17.10.2026 kell 08.00 - 10.00 mandaat ja TÜV (keskuse alumine parkla)
 2.5  17.10.2026 kell 10:15 - Seikluse Briifing
 2.6  17.10.2026 kell 10:45 - 12:00 LK1 lendstart TR-0, TURIST, UTV, ATV Turist, ENDURO, Enduro Adventure
 2.7  17.10.2026 kell 20:00 Finish kõikidele klassidele
 2.8  17.10.2026 kell 19:00- 22:00 Autasustamine jooksvalt. 
 3  Võistluse üldkirjeldus
 3.1  Võistlus toimub Ida-Virumaal.
 3.2  [bookmark: _Ref262568683][bookmark: _Ref262568960]Võistlus keskus asub Alutaguse Tervisespordikeskuses 
 3.3  Võistluse rada koosneb kahest (2) katsest.
 3.4  ATV Turist ja Enduro võistkonna moodustavad 2 sõidukit/liiget. Registreerida tuleb mõlemad liikmed eraldi, Registreerimisel tuleb märkida ühe võistkonna liikmetel sama võistkonna nimi!
 3.5  TR-0, TURIST ja UTV võistkonna moodustavad üks sõiduk ja selles olevad liikmed. 
 3.6  Enduro Adventure moodustab üks sõiduk ja selle sõitja (individuaalklass)
 3.7  Võistlusala on osaliselt avatud avalikuks liikluseks.

 4  Võistlusklassid
4.1 		TR-0     4x4 Maastikuvõimelised sõidukid. Vintsi olemasolu pole vajalik. Sõiduk peab olema võimeline läbima tõuse, languseid, mõistlikke (madalaid) veetakistusi, poriseid teelõike, halvas seisukorras teid. Rada läbitakse digitaalse roadbooki (legendi) formaadis. 
4.2 		TURIST     4x4 Maastikuvõimelised sõidukid. Vintsi olemasolu vajalik.  Rada on tehnilisem ja raskem kui TR-0 klassis. Selles klassis võivad osaleda ka UTV sõidukid kes ei soovi sõita Roadbook legendi. Rada läbitakse digitaalse GPX navigeerimise formaadis. 
4.3 		UTV     UTV sõidukid. Vintsi olemasolu pole vajalik. Sõiduk peab olema võimeline läbima tõuse, languseid, mõistlikke (madalaid) veetakistusi, poriseid teelõike, halvas seisukorras teid. Rada läbitakse digitaalse roadbooki (legendi) formaadis. 
4.4 		ATV-Turist     ATV sõidukid.  Ümberehitus pole vajalik. Poest tulnud sõidukid.  Vints vajalik. Veetakistused mõistlikud. Sõidetakse paaris. Rada läbitakse digitaalse GPX navigeerimise formaadis. 
4.5 		ENDURO     Kerged enduro mootorrattad. Rajal on raskeid, kitsaid, aeglaseid enduro radu. Rada sisaldab mõistlikul hulgal Hard enduro lõike. Sõidetakse paaris. Rada läbitakse digitaalse GPX navigeerimise formaadis. 
4.5		ENDURO Adventure     Kõiki tüüpi maastikuvõimelised mootorrattad. Ratas peab olema võimeline läbima tõuse, languseid, mõistlikke (madalaid) veetakistusi, poriseid teelõike, halvas seisukorras teid. Sõidetakse individuaalselt. Rada läbitakse digitaalse roadbooki (legendi) formaadis.
 5  Osalemise tingimused
 5.1  Võistkonnalt nõutavad dokumendid:
 5.1.1  TR-0, TURIST, UTV klass- autojuhiload (piloot), juhtimisõiguse olemasolu eest vastutab piloot. 
 5.1.2  TR-0, TURIST klass - auto registreerimistunnistus või sõiduki omandiõigust tõendav dokument.
 5.1.3  TR-0, TURIST klass - kehtiv liikluskindlustuse poliisi väljatrükk.
 5.2  Kõik klassid peavad olema varustatud Android nutiseadmega! Enduro ja ATV turist klassis peavad mõlemal liikmel olema Android nutiseadmed. 
 5.3  Võistlejad peavad tegema endale personaalse konto https://roadbookrally.com/ 
 5.4  Võistlejad peavad oma nutiseadmesse alla laadima rakenduse Roadbook rally reader (RBR). Õige rakendus https://roadbookrally.com/   kodulehel! Registreerimisel palun märkida kõik nõutud andmed ja isikkoosseisu täisnimed. 
 5.5  EAL litsents soovituslik, https://autosport.ee/
 5.6  Kõikide Võistkondade piloodid peavad andma allkirja selle kohta, et peavad kinni kõikidest võistluse reeglitest ja ei kahjusta loodust, samuti selle kohta, et nad on tutvunud ja aru saanud juhendis sätestatust. Seltskonna liikmete käitumisest tingitud eeskirjade rikkumiste ja nõuete eiramiste eest võistluse ajal vastutab piloot (kodanik, kes andis käesolevas punktis loetletud piirangutest ja nõuetest kinnipidamise kohta allkirja).
 5.7  Kolmandatele isikutele ja kaasseiklejatele tekitatud kahju korvab kahju tekitaja.
 5.8  Maksimaalne sõidukiirus vastavalt liiklus eeskirjale või rajafailis märgitule. Korraldaja kontrollib rajafailis määratud kiirust. 
 5.9  Kõik võistlejad viibivad rajal omal vastutusel.
 5.10  Võistluse korraldaja ei vastuta seltskonna poolt neile endale ega kolmandatele isikutele tekitatud materiaalsete ja moraalsete kahjude eest.
 5.11  Korraldajal on õigus paigaldada sõidukitele GPS jälgimisseade. 
 6  Tehnilised tingimused ja isikkooseis
 6.1  Kõikides klassides nõutav esmaabi pakend
 6.2  2 kg tulekustuti (TR-0, TURIST, UTV), 1kg tulekustuti (ATV-Turist)
 6.3  Vähemalt 5 m pikkune puksiirköis (TR-0, TURIST, UTV)
 6.4  90mm laiune puukaitse vöö (TR-0, TURIST, UTV), ATV-Turist 50mm
 6.5  TR-0, TURIST, UTV liikmetele pole ealisi piiranguid v.a juht (p.5.1.1)
 6.6  ATV-Turist üks liige peab olema täisealine ja vastutab kogu võistkonna eest. Sõita tuleb üksi, isegi kui sõidukil on 2 istekohta. 
 6.7  Enduro klassides peab olema täisealine v.a korraldaja loaga. 
 6.8  TR-0, TURIST, UTV klassi liikmete arv on piiratud autos registreeritud istekohtade arvuga.
 6.9  Sõidukites ei tohi olla lahtiseid asju. Asjad peavad olema kinnitatud. 
 6.10  Sõidukitel peavad töötama nõuetekohased tuled. Kasutada võib lisatulesid. Enduro klassidel võivad olla kasutusel mittetehase tuled (Ees valge valgusallikas ja taga punane (võivad olla jalgratta tuled)). 
 6.11  Sõidukid peavad olema tehniliselt ja visuaalselt korras. TÜV ülevaatusel on õigus sõidukit mitte starti lubada või paluda võimalusel asjade korrastamist ja parendamist
 6.12  TÜV esimees Veiko Varik 5232468
 7  Registreerimine ja osavõtumaksud
 7.1  Registreerumine toimub internetis kuni 13.10.2026 kell 23:59
 7.2  Hilisem registreerimine kokkuleppel korraldajaga
 7.3  Osavõtumaksud
 7.3.1  Registreerimine interneti keskkonnas TURIST; UTV 130 €/seltskond.
 7.3.2  Registreerimine interneti keskkonnas ATV TURIST; ENDURO  65 €/masin
 7.3.3  Osavõtumaks tasutakse korraldaja arveldusarvele MTÜ MudEST Motosport arveldusarvele EE311010220270760225 NB! Selgitusse märkige võistkonna nimi. Arve soovimisel palun võtta ühendust korraldajaga.
 8  [bookmark: _Ref263107373]Võistluse käik
 8.1  Starti lubatakse mandaadi ja tehnilise kontrolli läbinud seltskonnad.
 8.2  Võistlus koosneb kahest (2) katsest.
 8.3  Võistlus toimub vastavalt RBR rakenduses olevale etteantud rajale.
 8.4  GPX navigeerimise formaadis tuleb punktid läbida etteantud järjekorras ja need moodustavad võistlustrassi. Punktid loetakse läbituks, kui see on fikseeritud rakenduses oleva gpx jäljega. Punktid tuleb läbida lähemalt, kui 30 meetrit.
Läbimata jäänud punktide eest on määratud ajaline karistus (Iga läbimata jäetud punkti eest lisatakse antud katse sõiduajale 5 minutit.  Läbimata (vahelejäänud) punkte on võimalik ka hiljem läbida, seejärel loetakse punktid läbituks ja võistlustrassi tuleb jätkata antud punktist. Läbimata jäänud punktist jätkamisel peab kõik sellele järgnevad punktid uuesti läbima, etteantud punktide järjekorras.
 8.5  Digitaalse roadbooki (legendi) formaadis tuleb rada läbida digitaalse legendiraamatu järgi. Legendis on kontrollpunktid, mille mitteläbimisel lisandub ajatrahv. Legendiraamatus on näidatud kõik olulised pöörded ja info. 
 8.6  Kõigi katsete punktide failid avanevad 17.10.2026 kell 10:15. Katsed tuleb läbida järjekorras. LK1, LK2 
 8.7  LK1 katsele stardidakse lendstardina vabalt valitud ajal vahemikus 10:45-12:00. GPX ja Legendi algus on Võistluskeskus. 
 8.8  Esimese ja teise katse finišis asub ka hoolduse, tankimise, pealtvaatajate ja toitlustuse ala (Võistluskeskus)
 9  Tulemused
 9.1  Võistluse lõpptulemuse saamiseks peab võistkond läbima vähemalt 1 katse.
 9.2  Parema lõpptulemuse saab võistkond, kelle  kahe katse sõiduaeg, millele on lisatud ajalised trahvid, on väiksem.
 10  Loodushoid
 10.1  Võistlusel osalemise põhieelduseks on heatahtlik suhtumine loodusesse ja ohutus.
 10.2  Keelatud on vintsida elektrimastidest ja kontrollpunktidest.
 10.3  Keelatud on looduse reostamine mittelooduslike vedelikega (autokütus, õli jm.). Reostuse kõrvaldab ning vajadusel korvab tekkinud lisakulutused reostuse põhjustanud seltskond.
 10.4  Liikumisel looduses tuleb jälgida, et ei tekitata kahjustusi puudele, keelatud on kasvavate, elus puude langetamine ja murdmine. Tekitatud kahju hüvitab hiljem otseselt või kaudselt kahju põhjustanud seltskond.
 10.5  Mootorsae kasutamine on keelatud.
 10.6  Raudteest vintsimine on rangelt keelatud.
 11  Teated ja muu
 11.1  Ametlikud teadaanded ja muudatused juhendmaterjalis kajastuvad infotahvlil bülletäänil ja briifingul selgitatul. Võistluse ametlikuks infoks loetakse ka kõik briifingul antud korraldused ja selgitused.
 11.2  Võistluse katkestanud seltskond peab sellest informeerima korraldajaid (helistama sekretariaati) oma kontrollaja jooksul.
 11.3  Korraldaja jätab endale õiguse teha mõjuvatel põhjustel muudatusi võistluse toimumise ajas ja kohas, ajakavas ja käigus.
 11.4  Korraldajal on õigus eemaldada käesolevat juhendit mittetäitvad, samuti ebakained, ebasportlikult ja ebaviisakalt käituvad võistlejaid.
 11.5  Kõik antud juhendiga mittemääratletud faktid ja probleemid lahendab peakohtunik.
 12  Autasustamine
 12.1  Autasustatakse kõigi klasside kolme paremat.
 12.2  Korraldaja võib anda välja eriauhindu.

